ᱱᱤᱛᱤᱥ ᱢᱤᱥᱨᱟ

ᱱᱤᱛᱤᱥ ᱢᱤᱥᱨᱟ (ᱡᱟᱱᱟᱢ ᱙ ᱡᱩᱞᱟᱭ ᱑᱙᱖᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱯᱚᱱᱚᱛ ᱵᱤᱦᱟᱨ ᱠᱷᱚᱱ ᱢᱮᱱᱟᱭᱟ ᱾ ᱩᱱᱤ ᱫᱚ ᱑᱓ ᱟᱱᱟᱜ, ᱑᱔ ᱟᱱᱟᱜ ᱟᱨ ᱑᱕ ᱟᱱᱟᱜ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱨᱮ ᱢᱚᱫᱷᱩᱵᱟᱱᱤ ᱦᱚᱱᱚᱛ ᱨᱮᱱᱟᱜ ᱡᱷᱚᱸᱡᱷᱟᱨᱯᱩᱨ ᱵᱤᱫᱷᱟᱱᱥᱚᱵᱷᱟ ᱨᱮ ᱨᱮᱯᱨᱤᱡᱮᱱᱴᱮᱴᱤᱵᱽ ᱟᱠᱟᱫᱟ ᱾ ᱱᱤᱛᱚᱜ ᱱᱩᱭ ᱫᱚ ᱡᱷᱚᱸᱡᱷᱟᱨᱯᱩᱨ ᱠᱷᱚᱱ ᱑᱙ ᱟᱱᱟᱜ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱢᱮᱱᱟᱭᱟ ᱟᱨ ᱵᱤᱡᱮᱯᱤ-ᱵᱤᱦᱟᱨ ᱨᱤᱱᱤᱡ ᱡᱚᱜᱚᱯᱟᱨᱥᱮᱛ ᱦᱚᱸ ᱢᱮᱱᱟᱭᱟ ᱾

ᱱᱩᱭ ᱫᱚ ᱡᱷᱚᱸᱡᱷᱟᱨᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱡᱮᱯᱤ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱵᱟᱪᱷᱱᱟᱣ ᱮ ᱞᱟᱹᱲᱦᱟᱹᱭ ᱠᱟᱱᱟᱭ ᱾ ᱢᱤᱥᱨᱟ ᱫᱚ ᱒᱐᱐᱕ ᱟᱨ ᱒᱐᱑᱕ ᱥᱟᱞ ᱛᱟᱞᱟ ᱨᱮ ᱵᱤᱦᱟᱨ ᱥᱚᱨᱠᱟᱨ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱢᱚᱱᱛᱨᱤ ᱨᱤᱱᱤᱡ ᱢᱩᱬ ᱮ ᱛᱟᱦᱮᱸ ᱠᱟᱱᱟᱭ ᱾

ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱱᱤᱛᱤᱥ ᱢᱤᱥᱨᱟ ᱟᱜ ᱡᱟᱱᱟᱢ ᱫᱚ ᱵᱤᱦᱟᱨ ᱨᱤᱱᱤᱡ ᱢᱤᱫ ᱢᱩᱬ ᱨᱟᱡᱽᱟᱹᱨᱤ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱡᱚᱜᱚᱱᱱᱟᱛᱷ ᱢᱤᱥᱨᱟ ᱫᱚ ᱯᱮ ᱫᱷᱟᱣ ᱵᱤᱦᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱢᱤᱥᱨᱟ ᱟᱡ ᱠᱟᱠᱟ, ᱜᱩᱨ ᱟᱠᱟᱱ ᱞᱚᱞᱤᱛ ᱱᱟᱨᱟᱭᱚᱬ ᱢᱤᱥᱨᱟ ᱦᱚᱸ ᱢᱤᱫ ᱧᱩᱛᱩᱢᱟᱱ ᱨᱟᱡᱽᱟᱹᱨᱤ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱡᱟᱜ ᱠᱟᱹᱢᱤ ᱚᱠᱛᱚ ᱟᱹᱰᱤ ᱜᱟᱱ ᱠᱮᱵᱤᱱᱮᱴ ᱯᱚᱫᱽ ᱨᱮ ᱠᱟᱹᱢᱤ ᱟᱠᱟᱫᱟ ᱾ ᱑᱙᱗᱕ ᱥᱟᱞ ᱨᱮ ᱵᱤᱦᱟᱨ ᱨᱮᱱᱟᱜ ᱥᱟᱢᱟᱥᱛᱤᱯᱩᱨ ᱨᱮ ᱢᱤᱫ ᱥᱮᱞᱤᱵᱨᱮᱥᱚᱱ ᱨᱮ ᱢᱤᱫ ᱥᱮᱱᱥᱮᱥᱱᱚᱞ (sensational) ᱵᱚᱢ ᱯᱚᱥᱟᱜ ᱨᱮ ᱞᱚᱞᱤᱛ ᱱᱟᱨᱟᱭᱚᱬ ᱢᱤᱥᱨᱟ ᱫᱚ ᱵᱚᱸᱜᱟ ᱛᱟᱞᱟ ᱮᱱᱟ ᱾

ᱟᱥᱲᱟ ᱡᱤᱭᱚᱱ ᱚᱠᱛᱚ
ᱢᱤᱥᱨᱟ ᱫᱚ ᱟᱡᱟᱜ ᱟᱥᱲᱟ ᱥᱮᱪᱮᱫ ᱫᱚ ᱥᱮᱱᱴ ᱢᱟᱭᱠᱚᱞ ᱩᱱᱩᱥᱩᱞ ᱟᱥᱲᱟ, ᱯᱟᱴᱱᱟ ᱠᱷᱚᱱ ᱟᱨ ᱑᱙᱙᱐ᱼ᱙᱑ ᱥᱟᱞ ᱨᱮ ᱟᱥᱲᱟ ᱨᱤᱱᱤᱡ ᱢᱩᱬᱴᱮᱱ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾

ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱮᱨᱢᱟ
ᱢᱤᱥᱨᱟ ᱫᱚ ᱑᱙᱙᱔ ᱥᱟᱞ ᱨᱮ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱱᱟᱜᱟᱢ ᱨᱮ ᱵᱮᱪᱞᱚᱨ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱼᱟ ᱾ ᱩᱱᱤᱫᱚ ᱚᱱᱟ ᱥᱮᱨᱢᱟ ᱟᱨ ᱮᱠᱟᱰᱮᱢᱤᱠ ᱞᱟᱹᱜᱤᱫ ᱠᱚᱞᱮᱡᱽ ᱠᱨᱮᱥᱴ ᱟᱣᱟᱨᱰ ᱮ ᱡᱤᱛᱟᱹᱣ ᱮᱱᱟ ᱾ ᱑᱙᱙᱕ ᱥᱟᱞ ᱨᱮ, ᱩᱱᱤᱫᱚ ᱯᱷᱚᱨ ᱤᱥᱠᱩᱞ ᱚᱯᱷ ᱢᱮᱱᱮᱡᱢᱮᱱᱴ, ᱱᱟᱶᱟ ᱫᱤᱞᱞᱤ ᱟᱨ ᱢᱟᱥᱴᱨᱤᱪ ᱤᱥᱠᱩᱞ ᱚᱯᱷ ᱢᱮᱱᱮᱡᱢᱮᱱᱴ, ᱱᱤᱫᱚᱨᱞᱮᱱᱰ ᱠᱷᱚᱱ ᱵᱤᱡᱽᱱᱮᱥ ᱮᱰᱢᱤᱱᱤᱥᱴᱨᱮᱥᱚᱱ ᱨᱮ ᱢᱟᱥᱴᱚᱨ ᱥᱟᱞᱟᱜ ᱮ ᱵᱚᱪᱷᱚᱨ ᱠᱮᱫᱼᱟ) ᱑᱙᱙᱘ ᱥᱟᱞ ᱨᱮ, ᱩᱱᱤᱫᱚ ᱡᱩᱢᱤᱫᱽ ᱠᱤᱝᱰᱚᱢ ᱨᱮᱱᱟᱜ ᱦᱚᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱞᱚᱵᱟᱞ ᱯᱚᱞᱤᱴᱤᱠᱟᱞ ᱤᱠᱚᱱᱚᱢᱤᱠ ᱨᱮ ᱯᱚᱥᱴ ᱜᱨᱮᱡᱩᱮᱴ ᱰᱤᱯᱞᱚᱢᱟ ᱧᱟᱢ ᱠᱮᱫᱼᱟ ᱾  ᱩᱱᱤ ᱦᱟᱨᱣᱚᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱮᱜᱽᱡᱤᱠᱭᱩᱴᱤᱵᱽ ᱮᱡᱩᱠᱮᱥᱚᱱ ᱨᱮᱱᱟᱜ ᱠᱮᱱᱮᱰᱤ ᱤᱥᱠᱩᱞ ᱠᱷᱚᱱ ᱮᱢᱚᱨᱡᱤᱝ ᱞᱤᱰᱟᱨ ᱯᱨᱚᱜᱨᱟᱢ ᱞᱟᱹᱜᱤᱫ ᱥᱟᱨᱴᱤᱯᱷᱤᱠᱮᱴ ᱚᱯᱷ ᱠᱚᱢᱯᱞᱤᱥᱚᱱ ᱠᱷᱚᱱ ᱦᱚᱸ ᱢᱟᱱ ᱠᱚ ᱪᱟᱞ ᱟᱫᱮᱭᱟ ᱾

ᱢᱟᱬᱟᱝ ᱨᱟᱡᱽᱟᱹᱨᱤ ᱡᱤᱭᱚᱱ
ᱨᱟᱡᱽᱟᱹᱨᱤ ᱨᱮ ᱦᱤᱡᱩᱜ ᱢᱟᱬᱟᱝ ᱛᱮ, ᱢᱤᱥᱨᱟ ᱫᱚ ᱢᱤᱫ ᱥᱮᱪᱮᱫᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱟᱨ ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱨᱮᱦᱚᱸ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱮᱯᱨᱤᱞ ᱑᱙᱙᱙ ᱥᱟᱞ ᱠᱷᱚᱱ ᱢᱟᱨᱪ ᱒᱐᱐᱒ ᱥᱟᱞ ᱫᱷᱟᱹᱵᱤᱡ ᱩᱱᱤᱫᱚ ᱢᱤᱫ ᱜᱮᱨᱼᱞᱟᱵᱷᱠᱟᱨᱤ ᱠᱟᱹᱣᱰᱤ ᱟᱹᱨᱤ ᱟᱨ ᱥᱟᱶᱛᱟ ᱟᱹᱨᱤ ᱟᱱᱩᱥᱚᱸᱫᱷᱟᱱ ᱥᱚᱝᱴᱷᱚᱱ, ᱵᱤᱦᱟᱨ ᱠᱟᱹᱣᱰᱤ ᱟᱹᱨᱤ ᱤᱥᱴᱟᱰᱤ ᱤᱱᱥᱴᱤᱴᱭᱩᱴ ᱨᱤᱱᱤᱡ ᱜᱚᱲᱚᱥᱚᱦᱚᱫ ᱫᱤᱥᱟᱹ ᱩᱫᱩᱜᱤᱜ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱮᱯᱨᱤᱞ ᱒᱐᱐᱒ ᱥᱟᱞ ᱠᱷᱚᱱ ᱒᱐᱐᱕ ᱥᱟᱞ ᱫᱷᱟᱹᱵᱤᱡ ᱢᱤᱥᱨᱟ ᱫᱚ ᱮᱞ.ᱮᱱ. ᱢᱤᱥᱨᱟ ᱠᱚᱞᱮᱡᱽ ᱚᱯᱷ ᱵᱤᱡᱽᱱᱮᱥ ᱢᱮᱱᱮᱡᱢᱮᱱᱴ, ᱢᱩᱡᱚᱯᱷᱚᱨᱯᱩᱨ ᱨᱤᱱᱤᱡ ᱮᱠᱥᱮᱥᱤᱵᱽ ᱫᱤᱥᱟᱹ ᱩᱫᱩᱜᱤᱜ ᱮ ᱛᱟᱦᱮᱸ ᱠᱟᱱᱟᱭ, ᱱᱚᱣᱟ ᱵᱟᱵᱟᱥᱟᱦᱮᱵᱽ ᱵᱷᱤᱢᱨᱟᱣ ᱟᱢᱵᱮᱰᱠᱚᱨ ᱵᱤᱦᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱛᱮ ᱢᱤᱫ ᱚᱴᱚᱱᱚᱢᱚᱥ ᱤᱱᱥᱴᱤᱴᱭᱩᱴ ᱮ ᱛᱟᱦᱮᱸ ᱠᱟᱱᱟᱭ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱟᱹᱢᱤ
ᱢᱤᱥᱨᱟ ᱫᱚ ᱢᱚᱫᱷᱩᱵᱟᱱᱤ ᱨᱮ ᱡᱷᱚᱸᱡᱷᱟᱨᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱢᱤᱥᱨᱟ ᱜᱷᱟᱨᱚᱸᱡᱽ ᱟᱜ ᱜᱟᱲ ᱠᱷᱚᱱ ᱞᱮᱛᱟᱲ ᱑᱓ ᱟᱱᱟᱜ, ᱑᱔ ᱟᱱᱟᱜ ᱟᱨ ᱒᱕ ᱟᱱᱟᱜ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱾ ᱟᱡ ᱵᱟᱵᱟ ᱡᱚᱜᱚᱱᱱᱟᱛᱷ ᱢᱤᱥᱨᱟ ᱦᱚᱸ ᱱᱚᱣᱟ ᱢᱟᱹᱪᱤ ᱠᱷᱚᱱ ᱢᱚᱬᱮ ᱫᱷᱟᱣ ᱮ (᱑᱙᱗᱒ ᱠᱷᱚᱱ ᱑᱙᱙᱐) ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱗᱓ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱡᱚᱱᱛᱟ ᱫᱚᱞ (ᱭᱩᱱᱟᱭᱴᱮᱰ) ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱤᱦᱟᱨ ᱨᱤᱱ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚ
ᱛᱷᱚᱠ:ᱯᱟᱴᱱᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱤᱦᱟᱨ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱑᱐-᱒᱐᱑᱕
ᱛᱷᱚᱠ:ᱢᱚᱫᱷᱩᱵᱟᱱᱤ ᱦᱚᱱᱚᱛ ᱨᱤᱱᱤᱡ ᱦᱚᱲ
ᱛᱷᱚᱠ:ᱵᱤᱦᱟᱨ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱐᱕-᱒᱐᱑᱐
ᱛᱷᱚᱠ:ᱵᱤᱦᱟᱨ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱐᱐-᱒᱐᱐᱕
ᱛᱷᱚᱠ:ᱵᱤᱦᱟᱨ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱦᱤᱱᱫᱩᱥᱛᱟᱱᱤ ᱟᱣᱟᱢ ᱢᱚᱨᱪᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱤᱦᱟᱨ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱒᱐-᱒᱐᱒᱕